Document ID: /roh_data/filtered/Billingualer_Corpus_interleaved-de-rm.jsonl.gz/1643

This is a text translated from German to Rumantsch Grischun.
Neue Finanzkrafteinteilung der Bündner Gemeinden für die Jahre 2010 und 2011

Die Regierung hat die Bündner Gemeinden für die Jahre 2010 und 2011 nach der Finanzkraft neu eingestuft. Sofern die Bündner NFA wie vorgesehen am 1. Januar 2011 in Kraft gesetzt werden kann, gilt diese Einteilung nurmehr für das Jahr 2010.

Seit der letzten Finanzkrafteinteilung für die Jahre 2008 und 2009 erfolgten sechs Gemeindezusammenschlüsse, drei weitere sind auf den 1. Januar 2010 geplant. Die Anzahl der Gemeinden vermindert sich dadurch von 203 auf 180 und entsprechend verändert sich die Aufteilung in den einzelnen Finanzkraftgruppen. Ohne Berücksichtigung der erfolgten Klassenwechsel, die durch die erwähnten Gemeindezusammenschlüsse bedingt sind, erfahren 22 Gemeinden gegenüber der bisherigen Einteilung eine Veränderung in der Finanzkraftgruppeneinteilung. Diese Verschiebungen sind im Vergleich zu den letzten zwei Berechnungen leicht tiefer ausgefallen, bei denen 25 bzw. 27 Wechsel zu verzeichnen waren. Acht Gemeinden erfahren einen Wechsel durch die Einteilung im Grenzbereich einer benachbarten Finanzkraftgruppe, bei sieben Gemeinden wirkt sich eine Veränderung des Steuerfusses auf die neue Einteilung aus. In sechs Fällen hat die Entwicklung der Steuerkraft einen Klassenwechsel nach sich gezogen, während bei einer Gemeinde der Finanzbedarf für die veränderte Einteilung verantwortlich ist. Sieben Gemeinden werden aufgrund ihrer besonderen, im Finanzausgleich zugewiesenen Berechtigung umgeteilt.

13 Gemeinden mit 11'117 Einwohnern wechseln in eine schwächere Finanzkraftgruppe, andererseits werden neun Gemeinden mit 9'765 Einwohnern neu in eine stärkere Gruppe eingeteilt. Die neue Einteilung wird den kantonalen Finanzhaushalt im Bereich des indirekten Finanzausgleichs geringfügig stärker belasten. Von den grösseren Gemeinden werden Flims, Klosters-Serneus, Mesocco und Sumvitg in eine schwächere Gruppe eingeteilt, während Bonaduz, Zizers und Zuoz einer stärkeren Gruppe angehören.

Auskunftsperson:

Thomas Kollegger, Chef Amt für Gemeinden, Tel.: 081 257 23 81, E-Mail:

thomas.kollegger@afg.gr.ch

Beilage:

Neueinteilung der Gemeinden in Finanzkraftgruppen gemäss Publikation im Amtsblatt vom 3. September 2009

Gremium: Regierung

Quelle: dt Standeskanzlei Graubünden

03.09.2009
Nova classificaziun da la forza finanziala da las vischnancas grischunas per ils onns 2010 e 2011

La regenza ha classifitgà da nov las vischnancas grischunas per ils onns 2010 e 2011 tenor lur forza finanziala. Sche la NGF grischuna po vegnir messa en vigur sco previs per il 1. da schaner 2011, vala questa classificaziun mo per l'onn 2010.

Dapi l'ultima classificaziun da la forza finanziala per ils onns 2008 e 2009 èn vegnidas realisadas sis fusiuns da vischnancas, trais ulteriuras èn planisadas per il 1. da schaner 2010. Il dumber da vischnancas sa reducescha pervia da quai da 203 a 180 e correspundentamain sa mida la repartiziun en las singulas gruppas da forza finanziala. Senza resguardar las midadas da la gruppa che han gì lieu pervia da las fusiuns menziunadas, datti midadas tar 22 vischnancas en connex cun lur classificaziun en las gruppas da forza finanziala envers la classificaziun vertenta. Quests spustaments èn in pau pli pitschens cumpareglià cun las ultimas duas calculaziuns, nua ch'èn vegnidas fatgas 25 resp. 27 midadas. 8 vischnancas fan ina midada pervia da la classificaziun al cunfin d'ina gruppa da forza finanziala vischina, tar 7 vischnancas chaschuna ina modificaziun da lur pe da taglia ina nova classificaziun. En 6 cas ha il svilup da la forza fiscala effectuà ina midada da la gruppa, entant ch'il basegn finanzial dad 1 vischnanca è stà il motiv per la midada. 7 vischnancas vegnan messas en in'autra gruppa pervia da lur dretgs spezials ch'ellas han survegnì en la gulivaziun da finanzas.

13 vischnancas cun 11'117 abitantas ed abitants midan ad in gruppa da forza finanziala pli debla, da l'autra vart vegnan 9 vischnancas cun 9'765 abitantas ed abitants classifitgadas da nov en ina gruppa da forza finanziala pli ferma. La nova classificaziun vegn ad engrevgiar las finanzas dal chantun Grischun minimalmain pli ferm en il sectur da la gulivaziun da finanzas indirecta. Da las vischnancas pli grondas midan Flem, Claustra-Serneus, Mesauc e Sumvitg en ina gruppa pli flaivla, entant che Panaduz, Zizers e Zuoz appartegnan da nov ad ina gruppa pli ferma.

Infurmaziuns:

Thomas Kollegger, schef da l'uffizi da vischnancas, tel. 081 257 23 81, e-mail:

thomas.kollegger@afg.gr.ch

Agiunta:

Nova classificaziun da las vischnancas en gruppas da forza finanziala tenor la publicaziun en il fegl uffizial dals 3 da settember 2009

Gremi: regenza

Funtauna: rg chanzlia chantunala dal Grischun

03.09.2009